Don’t left alcohol gel in your car, it could burn and explode.
บนสังคมออนไลน์แชร์คลิปเตือนให้ระวังการเก็บเจลแอลกอฮอล์ล้างมือไว้ในรถ เพราะเสี่ยงติดไฟทำให้เกิดไฟไหม้และระเบิดได้ เรื่องนี้จริงหรือไม่ไปติดตามกับ คุณพีรพล อนุตรโสตถิ์ จากศูนย์ชัวร์ก่อนแชร์, 🎯 ตรวจสอบกับ ดร.นงลักษณ์ ตั้งไพศาลกุล หัวหน้ากลุ่มงานวิเคราะห์อนินทรีย์เคมี สถาบันมาตรวิทยาแห่งชาติ, 🔎 ตรวจสอบข้อเท็จจริง โดย อัครวุฒิ ตู้วชิรกุล, 📌 สรุป\xa0 : จริง ๆ ก็คือแอลกอฮอล์สามารถระเหยได้ในรถ ที่อากาศร้อน ๆ แต่ว่าจะไม่ติดไฟ การติดไฟจะเกิดขึ้นได้ถ้ามีประกายไฟเท่านั้น, Q : ความร้อนในรถทำให้แอลกอฮอล์ติดไฟได้ ?, A : ความร้อนอย่างเดียวไม่ทำให้ติดไฟได้ การติดไฟได้ก็คือจะมี 3 ตัวที่มาเกี่ยวข้อง, ก็คือมีเชื้อเพลิงคือ เอทานอล มีออกซิเจน และมีประกายไฟ ถ้าทั้ง 3 อันครบถ้วน ก็จะเกิดการติดไฟ แต่ถ้าเก็บไว้ในรถ แล้วไม่มีประกายไฟเลย ยังไงก็ไม่ติด, Q : แต่ในคลิปแอลกอฮอล์ติดไฟได้ ?, A : เพราะมีไฟแช็ก มีประกายไฟ มีแหล่งทำให้เกิดไฟก็จะติด ถ้าไม่มีประกายไฟยังไงก็ไม่ติด, Q : เขาบอกอาจจะระเบิดได้ ?, A :\xa0 ไม่ควรจะระเบิดได้ ❌ เพราะเวลาเราใช้งาน เราจะใช้ในส่วนที่พกพา เช่น 100 มิลลิลิตร หรือ\xa0 50 มิลลิลิตร ซึ่งน้อยมาก เพราะฉะนั้น อัตราการระเหยไม่ได้เยอะ ไม่มีความเข้นข้นของไอแอลกอฮอล์มาก ไม่สามารถที่จะทำให้ระเบิดได้ นอกจากจะพกเป็นถัง 20 ลิตร, Q : ข้อควรระวังของการใช้แอลกอฮอล์ล้างมือ ?, A : คือหลีกเลี่ยงการอยู่ใกล้ไฟ ระวังประกายไฟเท่านั้น แอลกอฮอล์ถ้าเราใช้ รอให้แห้ง ถ้าจำเป็นจะต้องไปอยู่ใกล้ประกายไฟ หรือเปลวไฟ ก็ควรที่จะให้แอลกอฮอล์ที่อยู่ในมือแห้งก่อน โดยเฉพาะบุคคลที่สูบบุหรี่ในรถ ถ้าสูบบุหรี่ในรถ ก็จะมีตัวประกายไฟจากไฟแช็กได้ เพราะฉะนั้นถ้าแอลกอฮอล์ยังคงอยู่ในมือ ก็อาจจะมีโอกาสที่จะติดไฟได้, Q : สาเหตุที่ในคลิปเรามองไม่เห็นเปลวไฟ ?, A : ที่ไม่เห็นเปลวไฟ อาจจะเกิดจากองค์ประกอบที่อยู่ข้างในนั้น ว่าในนั้นมีส่วนผสมของแอลกอฮอล์ประเภทไหน คือเอทานอล เปลวไฟก็จะเป็นสีเหลือง แต่ถ้าเป็นเมทานอล จะเห็นเป็นสีฟ้า ถ้าน้อย อาจจะมองไม่เห็น แล้วก็ทั้งแสง หรือใด ๆ ก็ตามในสภาวะนั้น ทำให้เราไม่เห็นเปลวไฟ, Q : แม้ไม่เสี่ยงอันตราย แต่ผู้เชี่ยวชาญก็ไม่แนะนำให้เก็บเจลแอลกอฮอล์ไว้ในรถ ?, A : เราไม่ควรจะเก็บไว้ในรถ เพราะว่าอุณหภูมิรถต่อให้จอดไว้ในร่ม ก็อุณหภูมิค่อนข้างสูง ก็จะทำให้เอทานอลระเหยออกไป พอเอทานอลระเหยออกไป ประสิทธิภาพของการฆ่าเชื้อก็จะลดลง, #stayhome #withme #ชัวร์ก่อนแชร์ #CoronaVirusFacts #COVID19, —————————————————–, 🎯 หากได้รับอะไรมา อย่าเพิ่งแชร์ต่อ ส่งมาตรวจสอบกับ “ศูนย์ชัวร์ก่อนแชร์” 🎯, ► แอดไลน์ (LINE) : @TNAMCOT หรือคลิก http://line.me/ti/p/%40tnamcot, ► เฟซบุ๊ก : https://www.facebook.com/SureAndShare, ► ทวิตเตอร์ : https://www.twitter.com/SureAndShare, ► อินสตาแกรม : https://instagram.com/SureAndShare, ► เว็บไซต์ : https://www.ชัวร์ก่อนแชร์.com, ► TikTok : https://www.tiktok.com/@sureandshare
ชัวร์ก่อนแชร์ FACTSHEET : เก็บเจลแอลกอฮอล์ไว้ในรถเสี่ยงไฟไหม้ จริงหรือ ? - MCOT COVID CENTER